b"\n_START_ARTICLE_\nPujada del Castell, 41\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici entre mitgeres situat a davant de la Torre Galatea. \xc3\x89s un edifici de planta baixa i un pis amb coberta terrassada. La planta baixa \xc3\xa9s la part de la casa que passa m\xc3\xa9s desapercebuda per estar totalment arrebossada i sense cap element decoratiu. El primer pis i la coberta s\xc3\xad que presenten elements decoratius. L'arrebossat de la planta pis es troba decorada per un esgrafiat que imita carreus ben tallats i ben disposats. Cadascuna de les obertures, t\xc3\xa9 un balc\xc3\xb3 individual de ferro forjat amb decoraci\xc3\xb3 geom\xc3\xa8trica. Les finestres tenen un guardapols for\xc3\xa7a marcat amb decoraci\xc3\xb3 geom\xc3\xa8trica i floral aix\xc3\xad com un fris de decoraci\xc3\xb3 vegetal a la llinda. Entre les finestres del primer pis i el volad\xc3\xads trobem un fris de decoraci\xc3\xb3 geom\xc3\xa8trica que ocupa tota l'amplada de la fa\xc3\xa7ana, i a la testera podem veure la barana de la terrassa amb formes circulars entrella\xc3\xa7ades en tres trams separada per dos merlets laterals, un a cada costat, i dos de centrals, decorats aquests per dues flors a la seva part m\xc3\xa9s alta."